CELEX: 62021TN0077
Language: da
Date: 2021-02-04 00:00:00
Title: Sag T-77/21: Sag anlagt den 4. februar 2021 — QC mod Kommissionen

19.4.2021   
            
            
               DA
            
            
               Den Europæiske Unions Tidende
            
            
               C 138/44
            
         
      Sag anlagt den 4. februar 2021 — QC mod Kommissionen
      (Sag T-77/21)
      (2021/C 138/60)
      Processprog: fransk
      
         Parter
      
      
         Sagsøger: QC (ved advokat F. Moyse)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den stiltiende afgørelse om afslag af 8. november 2020, annulleres.
               
            
                  —
               
               
                  Kommissionen tilpligtes at foretage en genberegning af [QC’s] pensionsrettigheder med virkning fra den 1. maj 2020 på grundlag af sagsøgerens samlede faktiske bidrag til den spanske socialordning.
               
            
                  —
               
               
                  Sagsøgeren tilkendes et beløb svarende til forskellen mellem det genberegnede beløb for dennes pension og det beløb [QC] faktisk har modtaget for perioden fra den 1. maj 2020 til datoen for den nævnte genberegning af pensionsrettighederne, og med tillæg af lovbestemte renter fra udbetalingen af det nævnte beløb, subsidiært fra dagen for indgivelsen af klagen, mere subsidiært fra dagen for indleveringen af stævningen, med forbehold for en forhøjelse af dette beløb for månederne forud for januar 2021, og frem til annullationen af den anfægtede stiltiende afgørelse om afslag.
               
            
                  —
               
               
                  Sagsøgeren tilkendes 25 000 EUR (femogtyvetusinde euro) i erstatning for den økonomiske skade.
               
            
                  —
               
               
                  Sagsøgeren tilkendes 50 000 EUR (halvtredstusinde euro) i erstatning for den ikke-økonomiske skade.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om tilsidesættelse af artikel 45 TEUF og 48 TEUF, der fastsætter arbejdskraftens frie bevægelighed og beskyttelsen af sociale rettigheder i forbindelse med arbejdskraftens frie bevægelighed, nærmere bestemt om tilsidesættelse af beskyttelsen af sociale rettigheder for en unionsborger, der har arbejdet for en international organisation under udøvelse af sin frie bevægelighed inden for Den Europæiske Union. Ifølge sagsøgeren kommer denne tilsidesættelse ligeledes til udtryk ved tilsidesættelsen af andre EU-retlige regler, herunder:
                  
                              —
                           
                           
                              Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere og deres familiemedlemmer, der flytter inden for Fællesskabet (EFT 1971, L 149, s. 2).
                           
                        
                              —
                           
                           
                              Artikel 7 og bilag 11, stk. 2, i bilag VIII til vedtægten for tjenestemænd i Den Europæiske Union.
                           
                        
                              —
                           
                           
                              Artikel 6 i forordning (EF) nr. 883/2004 af 29. april 2004 om koordinering af de sociale sikringsordninger (EUT 2004, L 166, s. 1).
                           
                        
            
                  2.
               
               
                  Andet anbringende om sagsøgerens erstatningskrav vedrørende den økonomiske og ikke-økonomiske skade, som sagsøgeren har lidt som følge af den manglende anerkendelse af pensionsrettigheder.